Hamsterit (romaani)

Hamsterit on Veikko Huovisen kirjoittama, vuonna 1957 ilmestynyt romaani. Romaanissa hän palaa Havukka-ahon ajattelijassa vuonna 1952 aloittamaansa humoristiseen, originellien ihmistyyppien aiheeseen kuvaten henkilöitään lämmöllä, hauskasti ja rikkaasti. Hamsterit on Huovisen kirjoittamista romaaneista järjestyksessään neljäs.

Romaanista on tehty kolmiosainen televisiosarja Hamsterit, joka ilmestyi vuonna 1982sekä tammikuussa 2023 elokuvateattereihin saapunut Markku Pölösen ohjaama Hamsterit-elokuva. Ruotsinkielinen käännös kirjasta ilmestyi vuonna 1979 nimellä Hamstrare.

 Romaanin juoni ja henkilöt 
Romaanin päähenkilö on nimeltään Hamsteri, mikä on joko hänen etu- tai sukunimensä.Veikko Huovinen: Hamsterit - Sivu 6 - WSOY, Suuri Suomalainen Kirjakerho, 1979 Hamsterin intohimona on varustautuminen kylmän pohjolan talven varalle keräämällä talvivarastot täyteen ruokaa, juomaa, lämmintä vaatetta ja monenlaista tarviketta saadakseen nauttia lämmöstä ja turvallisuudesta, kun ulkona pakkaset paukkuvat ja talvimyrskyt puhaltavat korkeita kinoksia. Hamsteri myös rakastaa kirjoja, joissa puhutaan varustautumisesta ja varastoista. Kertomus Robinson Crusoesta on hänen mielilukemistaan. Kaikki on kuitenkin vain haavetta, koska hän on köyhä.Veikko Huovinen: Hamsterit - Sivut 9-10 - WSOY, Suuri Suomalainen Kirjakerho, 1979

Asiat saavat kuitenkin käänteen, kun hän saa perinnön ja ostaa peninkulman päästä kaupungista mökin, jossa on kaksi huonetta ja jota ympäröi kaunis puutarha. Asuttuaan mökissään pari vuotta hänen naapuriinsa, upeaan, viehättävään huvilaan muuttaa kaksinkertaisen veikkauksen päävoiton saanut Rurik, vaimonsa Tellervo eli Tellu ja heidän lapsensa Niku, Naku ja Raisa. Muita päähenkilöitä ei kirjassa sitten olekaan. Rurik on hiljainen hissukka, joka on toiminut pikkuvirkamiehenä kaupungin kolkossa virastossa.Veikko Huovinen: Hamsterit - Sivut 18-25 - WSOY, Suuri Suomalainen Kirjakerho, 1979 Tellulla on siniset silmät, tarmokas leuka ja oikeat hymykuopat.Veikko Huovinen: Hamsterit - Sivu 54 - WSOY, Suuri Suomalainen Kirjakerho, 1979 Vaimonsa vastustuksesta huolimatta Rurik haluaa käyttää osan veikkausvoitostaan sapattivuoteen maaseudulla, mihin Tellukin lopulta myöntyy.

Alku ei maaseudun rauhassa kuitenkaan suju haaveiden mukaisesti. He odottavat, että jotakin hauskaa tapahtuisi, mutta mitään ei tapahdu. Lopulta alkaa sataa vettä. Polttopuut ovat märkiä. Pitäisi lähteä retkelle, mutta minne ja miten. Vuokrattu venekin on täysin laho ja haisee. Tellu alkaa motkottaa.Veikko Huovinen: Hamsterit - Sivu 25 - WSOY, Suuri Suomalainen Kirjakerho, 1979

Hamsteri tulee vierailulle Rurikin ja Tellun perheeseen. Heti ensi käynnillään hän valistaa Rurikia ja Tellua talveen varustautumisen tärkeydestä näillä pohjoisilla leveysasteilla. Kun talvi isoine kinoksineen ja kovine pakkasineen tulee, tarvitaan lämpimiä talvijalkineita, vaatteita ja kellarintäydeltä elintarvikkeita. Hamsteri saa Rurikista saman tien hengenheimolaisen eikä Tellukaan pahemmin vastustele, kun jotain hauskaa alkaa tapahtua.Veikko Huovinen: Hamsterit - Sivut 26-28 - WSOY, Suuri Suomalainen Kirjakerho, 1979

Seuraavana päivänä koko joukko lähtee vuokra-autolla suolle poimimaan lakkoja eli suomuuraimia talven varalle. Lakkoja kertyy parikymmentä kiloa ja Tellu keittää niistä hilloa. Syksyn kuluessa Rurikin ja Hamsterin talveen varustautuminen ja hankinnat ylittävät kaikki järkevyyden rajat, mutta höynähtäneiden miesten touhuissa riittää Tellulle nauramista ja hän sallii kaiken tapahtua, vaikka joskus vähän toppuutteleekin.

 Lähteet 

 Viitteet 

Luokka:Veikko Huovisen teokset
Luokka:Vuoden 1957 kirjat